Kaddish (cerdd)

Cerdd a ysgrifennwyd gan yr awdur bitnicaidd Allen Ginsberg yw "Kaddish", a adwaenir hefyd fel "Kaddish for Naomi Ginsberg 1894-1956", am ei fam Naomi a'i marwolaeth ar 9 Mehefin 1956.

Cefndir
Dechreuodd Ginsberg gyfansoddi'r gerdd ym Mharis yn 1957 ac fe'i cwblhawyd yn Efrog Newydd yn 1959. Cyhoeddwyd y gerdd yn y casgliad Kaddish and Other Poems (1961)Allen Ginsberg, Kaddish and Other Poems 1958–1960  (San Francisco: City Lights Books, 1961)

Nodiadau
Cyfeiria'r teitl, Kaddish, at alarnad Iddewig a genir wedi marwolaeth Iddew, ac sydd yn santeiddio enw Duw. Mae'r gerdd hir hon yn ymgais gan Ginsberg i alaru tranc ei fam ond hefyd i adlewyrchu ei deimlad o golled yn ei ymddieithrio oddi wrth ei grefydd enedigol. Ni cheir yr un cyfeiriad at farwolaeth yn y Kaddish traddodiadol, tra bo cerdd Ginsberg yn frith o synfyfyrion a chwestiynau am farwolaeth.

Cyfeiriadau

Categori:Barddoniaeth Saesneg yr Unol Daleithiau
Categori:Barddoniaeth 1961